བྲོ་པ་གཞས་མ་ནི།གངས་ཅན་ཡུལ་དུ་དར་ཁྱབ་ཆེ་བའི་སྐྱེས་པའི་བྲོ་དང་བུད་མེད་ཀྱི་གཞས་ཟུང་དུ་འབྲེལ་བའི་བྲོ་གཞས་ཀྱི་བྱེ་བྲག་ཅིག་རེད།བྲོ་གཞས་དེ་རིགས་གཙོ་བོ་ནི།གནམ་ལོ་གསར་བཞད་ཀྱི་རྟེན་འབྲེལ་ཆེ་མོ་དང༌།གཞུང་གི་མཛད་སྒོ།ཚོགས་མཆོད་སེར་སྦྲེང་སོགས་མཛད་སྒོ་ཁག་ལ་འཁྲབ་སྟོན་བྱེད་དགོས་ཤིང༌།སྤྱིར་ན་བྲོ་པ་གཞས་མའི་འཁྲབ་སྟོན་པ་ནི་བྲོ་དཔོན་གཉིས་དང༌།བྲོ་པ་ལྔ།གཞས་མ་གསུམ།ཨ་ར་བ་གཉིས་བཅས་ཀྱིས་འཁྲབ་སྟོན་བྱེད་ཅིང༌།འོན་ཀྱང་བྲོ་པ་གཞས་མའི་མི་གྲངས་ནི་མཛད་སྒོ་ཆེ་ཆུང་དང༌།ཡུལ་ལུང་སོ་སོའི་སྔར་སྲོལ་ལ་གཞིགས་ནས་གཏན་འཁེལ་བ་ལས་གཅིག་གྱུར་གྱི་གཏན་འབེབས་མེད།།